Smittetrykket er stigende i Hjørring Kommune, viser de seneste smittetal. Og nu har coronasmitten ramt Regionshospital Nordjylland i Hjørring. Det drejer sig om fem medarbejdere fra intensivafdelingen, oplyser hospitalsdirektør Henrik Larsen. Én afdeling er ramt Derudover er 15 medarbejdere fra samme afdeling i karantæne - Smitten er begrænset til den samme afdeling. Vi opdagede, at det havde spredt sig for et par dage siden i forbindelse med smitteopsporing af den første medarbejder, der blev testet positiv, siger Henrik Larsen. Hospitalsdirektøren forventer prøvesvar fra de hjemsendte medarbejdere inden for de næste dage, og fortæller, at man på sygehuset har igangsat et beredskab. - Vi har færre senge åbne, og det er en svær situation, men vi har også sat et beredskab i gang. I takt med at vores personale bliver coronafri, begynder vi have normal drift. Der er ikke indført besøgsrestriktioner, men hospitalsdirektør Henrik Larsen oplyser, at man følger og henstiller til sundhedsmyndighedernes anbefalinger. Der er tale om tredje smitteepisode på tre uger på Regionshospitalet Nordjylland.

Referat:
I Hjørring er fem medarbejdere fra intensivafdelingen på Regionshospitalet Nordjylland konstateret smittet med corona. 15 er sendt i karantæne og afventer svar fra tests. Hospitalsdirektør Henrik Larsen kalder det en svær situation.